ક્યારેક અમસ્તા વિચાર પણ આવે છે, શું કાર્તિકને કોઈએ કીધું જ નહીં હોય, અથવા એને કેમેય કરીને ખબર જ નહીં પડી હોય કે એક સમયની એની ત્યકતા આજે મારી પત્ની છે ? અને કાર્તિકનું એને બે જીવની કરીને ચાલ્યા ગયા બાદ એણે આત્મહત્યાની રટ લીધી હતી, અને એવા સમયે મારે એનો હાથ પકડવો પડ્યો હતો. અને કોલેજકાળમાં એ સંબંધમાં એણે જે હદ વટાવી હતી એનું પરિણામ આજે મારા આંગણે રમતું હોય છે ? શું એને ક્યારેય એમને મળવાનું કે એમના વિષે વધારે જાણવાનું મન જ નહીં થતું હોય ? કે પછી એને આવા આડંબરની આદત પડી ચુકી છે !